dh-unibe/image-text_koenigsfelden-charters-post-1500 huggingface dataset:
Allen den, die disen brief an sechent, lesent oder hoͤrent lesen, ✳ ✳ tuͦn kunt ich, Ruͤdi Koͤuffi, burgˀ ze Aroͧwa, ✳ ✳ und
vergich offenlich an disem brief, ✳ ✳ das ich den erwirdigen minen gnedigen froͧwen, ✳ froͧw Irmengart, greffin
von Hochenberg, eptischin ze Kùngsvelt, ✳ und dem convent gemeinlich, gelegen in Costentzˀ bystuͦm, ✳ ✳ geben hab
einen halben mùt kernen geltes ✳ uff dem achker, der da hesset Baͤtten Rein, ✳ nach minem und mines wibes
tod. ✳ ✳ und won ich eygens insigels nùt enhan, ✳ so hab ich erbetten den erbˀn, wolbescheiden man Bùrginē Vogt,
zuͦ denen zitten schultheissz ze Aroͧw. ✳ ✳ ich, Buͤrgine Vogt, schulthessz ze Aroͧw, vˀgich, dz
ich
von baͤtt wegen Ruͤdis
Koͤuffis ✳ min eygen insigel gehenket han an disen brief, ✳ mir und minen erben unschaͤdlich. ✳ ✳ der geben wart
ze Kùngsvelt an sant Mathyas, dez heiligen apposteln, tag, ✳ do man zalt von Cristus geburt drùzechen hundˀt
jar, dar nach in dem fùnf und achtzigisten jare. ✳
Königsf. 403
Arow um̄ ✳ ij ✳
ɉ mt kn̄ ab einē ackˀ gn̄t Batten Rein
also wist diser br₎
K
✳ L ✳ 4 ✳
✳
Staatsarchiv
AARGAU
Ruͦdis Koͤffis jarzit lit ze
Betten Ryedt ✳
xxxij